CELEX: 22019D0342
Language: sk
Date: 2019-02-08 00:00:00
Title: Rozhodnutie Spoločného výboru EHP č. 21/2019 z 8. februára 2019, ktorým sa mení príloha IX (Finančné služby) k Dohode o EHP [2019/342]

28.2.2019   
               
               
                  SK
               
               
                  Úradný vestník Európskej únie
               
               
                  L 60/34
               
            
         ROZHODNUTIE SPOLOČNÉHO VÝBORU EHP
         č. 21/2019
         z 8. februára 2019,
         ktorým sa mení príloha IX (Finančné služby) k Dohode o EHP [2019/342]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2015/751 z 29. apríla 2015 o výmenných poplatkoch za platobné transakcie viazané na kartu (1), sa má začleniť do Dohody o EHP.
                  
               
                     (2)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť.
                  
               PRIJAL TOTO ROZHODNUTIE:
         
            Článok 1
            V prílohe IX k Dohode o EHP sa za bod 31j (smernica Európskeho parlamentu a Rady 2014/17/EÚ) vkladá tento bod:
            
               
                           „31k
                        
                        
                           
                              32015 R 0751: nariadenie Európskeho parlamentu a Rady (EÚ) 2015/751 z 29. apríla 2015 o výmenných poplatkoch za platobné transakcie viazané na kartu (Ú. v. EÚ L 123, 19.5.2015, s. 1).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       V článku 3 ods. 2 písm. b), pokiaľ ide o štáty EZVO, sa slovami „8. júnu 2015“ rozumie „dátumu nadobudnutia účinnosti rozhodnutia Spoločného výboru EHP č. 21/2019 z 8. februára 2019“.
                                    
                                 
                                       b)
                                    
                                    
                                       V článku 16 ods. 2, pokiaľ ide o štáty EZVO, sa slovami „až do 9. decembra 2016“ rozumie „v období jedného roka od dátumu nadobudnutia účinnosti rozhodnutia Spoločného výboru EHP č. 21/2019 z 8. februára 2019“.“
                                    
                                 
                     
         
         
            Článok 2
            Znenie nariadenia (EÚ) 2015/751 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 9. februára 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 8. februára 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 123, 19.5.2015, s. 1.
         
            (*1)  Ústavné požiadavky boli oznámené.